Qirgʻiziston milliy futbol terma jamoasi
Qirgʻiziston Respublikasining futbol boʻyicha milliy terma jamoasi (qirgʻizcha. Qirgʻiziston uluttuk futbol kuramasy / Qyrğyzstandyn uluttuq futbol kuramasy) — xalqaro turnirlardagifutbol oʻyinlarida Qirgʻiziston nomidan ishtirok etuvchi terma jamoa. Boshqaruv tashkiloti 1994-yildan buyon AFC va FIFA aʼzosi boʻlgan Qirgʻiziston Futbol Federatsiyasi, shuningdek, FACA aʼzosi hisoblanadi. 2014-yilning oktyabr oyidan buyon terma jamoa bosh murabbiyi rossiyalik murabbiy Aleksandr Krestinin hisoblanadi. Terma jamoaning asosiy sardori Valeriy Kichin. Terma jamoa uy uchrashuvlarini Bishkekdagi 23 000 tomoshabinga moʻljallangan va mamlakatdagi eng katta va asosiy stadion boʻlgan Dolen Omurzakov stadionida oʻtkazadi. 2022-yil iyun holatiga ko‘ra, Qirg‘iziston terma jamoasi FIFA reytingida FIFAga aʼzo 210 ta davlat orasida 95-o‘rinni egallab turibdi. Ushbu jamoaning FIFA reytingidagi eng yuqori oʻrni 2018-yilning aprel oyida qayd etilgan boʻlib, u 75-oʻrinda edi, eng past oʻrin esa 2013 yilning mart oyida qayd etilgan, yaʼni jamoa 201-oʻrinda boʻlgan edi. Qirg‘iziston Respublikasi terma jamoasi hech qachon jahon chempionatida ishtirok etmagan va yaqin vaqtgacha birorta ham Osiyo kubogi yo‘llanmasini qo‘lga kirita olmagan bo‘lsa-da, 2018-yilda saralashdan o‘ta oldi va o‘z tarixida birinchi marta 2019-yilning final bosqichiga chiqdi. Yaqin-yaqingacha Osiyo va dunyoning eng kuchsiz jamoalaridan biri bo‘lgan bo‘lsa, keyingi ikki-uch yilda yangi bosqichga ko‘tarilib, Osiyo qitʼasining yaxshi jamoasiga aylandi.